《徐孺子祠墓》
宋代·赵公豫

孺子遗踪何处寻，进贤门外树森森。登堂展拜情维系，过墓倾心敬自深。

剩有黄鹂鸣院落，还来云影覆山阴。章江积雨增愁思，此日新晴爽客襟。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。